Babelscape/SREDFM huggingface dataset:
Βολκάν ντε Φουέγο

thumb|250px|Νυκτερινή έκρηξη του Φουέγο το 2011
Το Βολκάν ντε Φουέγο (ισπανικά: "Volcan de Fuego", Ηφαίστειο της Φωτιάς) είναι ενεργό στρωματοηφαίστειο στη Γουατεμάλα. Βρίσκεται 40 χιλιόμετρα νοτιοδυτικά της πρωτεύουσας, κοντά στη πόλη Αντίγουα. Έχει ύψος 3.763 μέτρα, δηλαδή είναι από τα ψηλότερα ενεργά ηφαίστεια της Γουατεμάλας. Έχουν καταγραφεί περισσότερες από 60 εκρήξεις τα τελευταία 500 χρόνια και είναι το πιο ενεργό ηφαιστείο της Κεντρικής Αμερικής. Είναι μέρος μιας ομάδας ηφαιστείων που περιλαμβάνει τα Ακατενάνγο, Πακάγια και Βολκάν ντε Άγουα. Το Φουέγο και το Ακατενάνγκο θεωρούνται ότι αποτελούν ένα σύνθετο ηφαίστειο, στο οποίο περιλαμβάνεται επίσης η δεύτερη κορυφή του Ακατενάγκο, Γιεποκάπα (Yepocapa), και το Μεσέτα, μια παλιά ηφαιστειακή φλέβα του Φουέγο με το οποίο μοιράζονταν το ίδιο θάλαμο μάγματος.
Αμπντελχαμίντ Ελ Καουταρί

Ο Αμπντελχαμίντ Ελ Καουταρί (γεννημένος στις 17 Μαρτίου 1990) είναι ένας Μαροκινός ποδοσφαιριστής. Αυτό τον καιρό αγωνίζεται με την γαλλική Μονπελιέ της Λιγκ 1, με την οποία κατέκτησε το γαλλικό πρωτάθλημα για τη σεζόν 2011-12.
Λογγίνος

Ο Λογγίνος ακριβέστερα (Διονύσιος Λογγίνος ή Διονύσιος ή Λογγίνος) (1ος αι. μ.Χ.) ήταν συγγραφέας, στον οποίο αποδίδεται το κορυφαίο έργο λογοτεχνικής κριτικής της αρχαιότητας, το δοκίμιο Περί ύψους. Τα χειρόγραφα που σώζουν το έργο στη θέση του ονόματος του συγγραφέα δίνουν τις εκδοχές Διονυσίου ή Λογγίνου, Διονυσίου Λογγίνου και Ανωνύμου. Κάποιοι υπέθεσαν ότι συγγραφέας του Περί ύψους ήταν ο Διονύσιος ο Αλικαρνασσεύς, ο πολυγραφότατος ρητοδιδάσκαλος, ιστορικός και κριτικός (τέλη 1ου π.Χ. αρχές 1ου μ.Χ. αι.), πράγμα ολότελα αβάσιμο· άλλοι επίσης θεώρησαν ότι το έργο πρέπει να αποδοθεί στον φιλόλογο και νεοπλατωνικό φιλόσοφο Κάσσιο Λογγίνο (3ος αι. μ.Χ.), άποψη που κέρδισε έδαφος και ήταν η επικρατέστερη μέχρι τον 19ο αιώνα.

Αξίζει να υπογραμμισθεί η αξία ορισμένων παραθεμάτων που περιλαμβάνει και που διασώζουν σημαντικότατα κείμενα της αρχαιοελληνικής λογοτεχνίας, όπως την Ωδή της Σαπφούς «φαίνεταί μοι κήνος (εκείνος) ίσος θέοισιν...» την οποία ο δοκιμογράφος θεωρεί υπόδειγμα και σύνθεσης και ουσιωδέστερων εκδηλώσεων ενός αισθήματος. Από υπαινιγμούς που υπάρχουν στο έργο φαίνεται ότι ο συγγραφέας του Περί ύψους έγραψε και άλλα έργα π.χ. μελέτημα για τον Ξενοφώντα και «συντάγματα» για τη «σύνθεσιν» από τα οποία όμως δεν σώθηκε τίποτε.
Ασσομάδα

Η Ασσομάδα (πορτογαλικά: Assomada) είναι πόλη του Πράσινου Ακρωτηρίου. Είναι η πρωτεύουσα του Δήμου Σάντα Καταρίνα. Έχει πληθυσμό 12.026 κατοίκων (2005).
Δήμος Σάντα Καταρίνα

Ο Δήμος Σάντα Καταρίνα (πορτογαλικά: Santa Catarina) είναι ένας δήμος του Πράσινου Ακρωτηρίου. Βρίσκεται στο Νησί Σαντιάγο. Έχει έκταση 243 τ.χλμ. και πληθυσμό 49.829 κατοίκων (2005). Πρωτεύουσα είναι η Ασσομάδα.
Πέδρα Μπαντέζο

Η Πέδρα Μπαντέζο (πορτογαλικά: Pedra Badejo) είναι μια πόλη του Πράσινου Ακρωτηρίου. Είναι η πρωτεύουσα του Δήμου Σάντα Κρουζ. Έχει πληθυσμό 10.700 κατοίκων (2005).
Δήμος Σάντα Κρουζ

Ο Δήμος Σάντα Κρουζ (πορτογαλικά: Santa Cruz) είναι ένας δήμος του Πράσινου Ακρωτηρίου. Βρίσκεται στο Νησί Σαντιάγο. Έχει έκταση 220 τ.χλμ. και πληθυσμό 32.965 κατοίκων (2005). Πρωτεύουσα είναι η Πέδρα Μπαντέζο.
Ορέστης Μάλτος

Ο Ορέστης Μάλτος (Οδησσός, 1908 - Αθήνα, 1999) ήταν Έλληνας αρχιτέκτονας.
Ζοάο Τέβες

Η Ζοάο Τέβες (πορτογαλικά: João Teves) είναι ένα χωριό του Πράσινου Ακρωτηρίου. Είναι η πρωτεύουσα του Δήμου Σάο Λουρένσο ντος Οργκάος. Έχει πληθυσμό 1.699 κατοίκων (2010).
Πίκος

Η Πίκος (πορτογαλικά: Picos) είναι ένα χωριό του Πράσινου Ακρωτηρίου. Είναι η πρωτεύουσα του Δήμου Σάο Σαλβαδόρ ντο Μούντο. Έχει πληθυσμό 3.771 κατοίκων (2005).
Τράπεζα Πάγου Ρος

thumb|Προσβάσιμο σημείο Παγοτράπεζας Ρος
Η Τράπεζα Πάγου Ρος ήταν ο μεγαλύτερος συμπαγής όγκος επιπλέοντος πάγου στον κόσμο. Βρισκόταν στο μυχό της μεγάλης εγκόλπωσης της Θάλασσας Ρος στην Ανταρκτική. Η έκτασή της υπολογιζόταν στα 496.000 έως 540.000 τ.χλμ. 

Η Τράπεζα Πάγου Ρος εκτεινόταν γεωγραφικά μεταξύ των νοτίων παραλλήλων γεωγραφικού πλάτους 78° και 85° (Νότιο) και δυτικών μεσημβρινών γεωγραφικού μήκους 155° έως 160°(Δυτικό). Το πάχος της υπολογιζόταν στα 330 μέτρα με ελάχιστο πλάτος τα 800 χλμ. εκτεινόμενη σε βάθος περίπου 1.000 χλμ. στο εσωτερικό της Ανταρκτικής, προσδίδοντας μια εικόνα της έκτασης της Γαλλίας.

Η Τράπεζα Πάγου Ρος φάνταζε από μακριά σαν ένα κατάλευκο απόκρημνο οροπέδιο, το ύψος του οποίου από τη θάλασσα έφτανε τα 50 μέτρα, ενώ το 90% της μάζας του βρισκόταν υπό τη θάλασσα και τροφοδοτούταν από πολλούς παγετώνες της Ανταρκτικής ηπείρου σημαντικότερος των οποίων είναι ο παγετώνας Μπυρτ. 
thumb|Η Τράπεζα Πάγου Ρος με σημειωμένες τις διαδρομές του Σκοτ (πράσινη) και του Αμούνδσεν (κόκκινη), 1911-1912.
Πρώτος που ανακάλυψε (είδε) την παγοτράπεζα αυτή ήταν ο Άγγλος αξιωματικός και εξερευνητής του Βρετανικού Βασιλικού Ναυτικού Τζέιμς Κλαρκ Ρος στις 28 Ιανουαρίου του 1841, που εξερευνούσε την περιοχή ως αρχηγός αποστολής με δύο πλοία που έφεραν τα ελληνικά ονόματα "Έρεβος" και "Τρόμος" και ο οποίος χαρτογράφησε όλο το μέτωπο της παγοκρηπίδας. Αν και ο ίδιος ονόμασε αυτήν αρχικά "Βικτώρια" προς τιμή της τότε Βασίλισσας της Αγγλίας τελικά καθιερώθηκε με το όνομά του. Έκτοτε, γενόμενος ο όγκος αυτός το μέσον προσέγγισης του Νοτίου Πόλου ακολούθησαν πολλοί άλλοι ονομαστοί εξερευνητές, όπως ο Ρ. Σκοτ (1911-1912), ο Ρ. Αμούνδσεν (1911), ο Ρ. Μπυρτ (1928-1941), η ιστορική επιχείρηση Χάι Τζάμπ (1946-1947) ως και το Διεθνές Γεωφυσικό Έτος (1955-1957).

Σημειώνεται ότι η προσέγγιση στη περιοχή αυτή γίνεται με ειδικούς ναυτικούς χάρτες, τους λεγόμενους πολικούς, εκτελώντας πολική ναυσιπλοΐα με αντίστοιχα βοηθήματα, το δε ναυτικό μίλι υπολογίζεται στη μεγαλύτερη τιμή του.
Δήμος Σάο Σαλβαδόρ ντο Μούντο

Ο Δήμος Σάο Σαλβαδόρ ντο Μούντο (πορτογαλικά: São Lourenço dos Órgãos) είναι ένας δήμος του Πράσινου Ακρωτηρίου. Βρίσκεται στο Νησί Σαντιάγο. Έχει έκταση 31 τ.χλμ. και πληθυσμό 10.044 κατοίκων (2005). Πρωτεύουσα είναι η Πίκος.
Δήμος Ριμπέιρα Γκράντε ντε Σαντιάγο

Ο Δήμος Ριμπέιρα Γκράντε ντε Σαντιάγο (πορτογαλικά: Ribeira Grande de Santiago) είναι ένας δήμος του Πράσινου Ακρωτηρίου. Βρίσκεται στο Νησί Σαντιάγο. Έχει έκταση 164 τ.χλμ. και πληθυσμό 9.679 κατοίκων (2005). Πρωτεύουσα είναι η Πόλη Βέλια.
Σιδάδε Βέλια

Η Σιδάδε Βέλια (πορτογαλικά: Cidade Velha, "Παλιά Πόλη") ή απλά Σιδάδι (Cidadi) είναι ένα χωριό του Πράσινου Ακρωτηρίου. Είναι η πρωτεύουσα του Δήμου Ριμπέιρα Γκράντε ντε Σαντιάγο. Έχει πληθυσμό 2.148 κατοίκων (1990). Από το 2009 είναι Μνημείο Παγκόσμιας Κληρονομιάς της UNESCO.

Η Σιδάδε Βέλια είναι η παλαιότερη πόλη στο Πράσινο Ακρωτήριο και χρησιμοποιούταν ως πρωτεύουσά του. Η πόλη αρχικά ονομαζόταν Ριμπέιρα Γκράντε, αλλά μετονομάστηκε τον 18ο αιώνα σε Σιδάδε Βέλια για να μην συγχέεται με την Ριμπέιρα Γκράντε, η οποία βρίσκεται σε άλλο νησί. Η πόλη έχει διατηρήσει την αρχική της πολεοδομία, ένα βασιλικό οχυρό και ένα μαρμάρινο κίονα του 16ου αιώνα στη πλατεία Πιλόρι.
Ρομπέρ Νουζαρέ

Ο Ρομπέρ Νουζαρέ είναι ένας Γάλλος ποδοσφαιριστής και μετέπειτα προπονητής, γεννημένος στις 29 Σεπτεμβρίου 1943 στην Μασσαλία των Μπους-ντυ-Ρον. Αγωνίστηκε ως μέσος και στη συνέχεια ως αμυντικός στα μέσα των δεκαετιών 1960 και 1970.
Volkswagen Amarok

Το Volkswagen Amarok είναι ένα μεγάλων διαστάσεων επαγγελματικό pick-up αυτοκίνητο, που παράγεται από τη γερμανική αυτοκινητοβιομηχανία Volkswagen, από τον Ιανουάριο του 2010. Το μοντέλο έχει διαμήκη κινητήρα εμπρός και η κίνηση μεταδίδεται στους πίσω τροχούς ή στους τέσσερις τροχούς.
Κάσσιος Λογγίνος

Ο Κάσσιος Λογγίνος (περ. 210- 273) ήταν φιλόσοφος, «σχολάρχης» της Πλατωνικής Ακαδημίας στην Αθήνα (250 - 267 μ.Χ.). Εκτός από τις σπουδές του στην Αθήνα, επιχείρησε μεγάλα ταξίδια, κατά τα οποία γνώρισε σημαντικούς φιλοσόφους της εποχής του, όπως ο Αμμώνιος Σακκάς στην Αλεξάνδρεια. Με τη γενικότερη διδακτική και συγγραφική δράση του προωθούσε, άλλοτε θετικά και άλλοτε αρνητικά, τις πνευματικές ανταλλαγές της πλατωνικής Ακαδημίας στην Αθήνα με το νεοπλατωνικό κύκλο του Πλωτίνου. Από τους μαθητές του σπουδαιότερος ήταν ο Πορφύριος, που αργότερα έγινε μαθητής και συνεργάτης του Πλωτίνου. Το 268 ο Λογγίνος δέχτηκε πρόσκληση της Παλμύρας (στη Συρία) Ζηνοβίας, την οποία και στήριξε στην αντιρωμαϊκή πολιτική της. Γι΄αυτό εκτελέστηκε εκεί με διαταγή του Ρωμαίου αυτοκράτορα Αυρηλιανού. 

Το ερμηνευτικό έργο του πάνω στα πλατωνικά κείμενα είναι κυρίως επεξηγήσεις γλωσσικού και υφολογικού χαρακτήρα και είναι γνωστό από τον Πρόκλο, που το χρησιμοποίησε. Από τις φιλολογικές επιδόσεις του είναι γνωστή η έρευνα του πάνω στον Όμηρο και έχουν παραδοθεί τίτλοι σχετικών έργων του: Απορρήματα Ομήρου, Προβλήματα Ομήρου και λύσεις και Ει φιλόσοφος Όμηρος. Το μοναδικό σωζόμενο έργο του είναι η Ρητορική τέχνη, ενώ το περίφημο δοκίμιο Περί ύψους, που από λάθος έχει συνδεθεί με το όνομά του, πιστεύεται ότι έχει γραφεί δύο αιώνες πριν από έναν ομώνυμό του συγγραφέα τον Λογγίνο ή Διονύσιο Λογγίνο.
Πάολο Ντι Κάνιο

Ο Πάολο Ντι Κάνιο ("Paolo Di Canio", Ρώμη, 9 Ιουλίου 1968) είναι παλαίμαχος Ιταλός ποδοσφαιριστής, γνωστός για την εξαιρετική του τεχνική και τον ιδιαίτερα οξύθυμο χαρακτήρα του. Αγωνιζόταν στην θεση του επιθετικού.
Volkswagen Lupo

Το Volkswagen Lupo ήταν ένα αυτοκίνητο πόλης της κατηγορίας Α, που παρήχθη από τη γερμανική αυτοκινητοβιομηχανία Volkswagen, από τον Οκτώβριο του 1998 έως τον Ιούνιο του 2005. Ήταν το δεύτερο μοντέλο του Ομίλου Volkswagen στην κατηγορία Α και μάλιστα ήταν σχεδόν πανομοιότυπο με το SEAT Arosa (το πρώτο, χρονολογικά, μοντέλο του Ομίλου στην κατηγορία Α), που είχε λανσαριστεί στην αγορά το 1997, με μοναδική αισθητική διαφορά τους κυκλικούς προβολείς τους Lupo. Το Lupo εισήχθη δεύτερο, το καλοκαίρι του 1998, παρόλο που η Volkswagen είχε δείξει ενδιαφέρον να συμμετάσχει στην κατηγορία των μικρών αυτοκινήτων της κατηγορίας A (κάτω από το supermini Volkswagen Polo της κατηγορίας B) ήδη από το 1991 με το πρωτότυπο αυτοκίνητο (concept car) Volkswagen Chico.

Το Lupo ήταν διαθέσιμο μόνο ως 3-πορτο hatchback, είτε με τέσσερα, είτε με πέντε καθίσματα. Έχει πολύ μικρό χώρο αποσκευών, μόλις στα 130 λίτρα, που όμως μπορεί να αυξηθεί σημαντικά στα 833 λίτρα με την αναδίπλωση των πίσω καθισμάτων. Συνολικά κατασκευάστηκαν 487.856 αντίτυπα σειράς Lupo.
Volkswagen Corrado

Το Volkswagen Corrado ήταν ένα σπορ αυτοκίνητο που αναπτύχθηκε από τη γερμανική αυτοκινητοβιομηχανία Volkswagen και κατασκευάστηκε από τον βελτιωτικό οίκο Karmann στο Οσναμπρύκ της Γερμανίας, για λογαριασμό της VW. Η παραγωγή του ξεκίνησε στις 1 Σεπτεμβρίου 1988 και έληξε στις 31 Ιουλίου 1995. Από την σεζόν του 1990 έως το 1994, το Corrado διατέθηκε επίσημα και στις Ηνωμένες Πολιτείες.
Extreme Rules

Το Extreme Rules (ελλ.: ακραίοι κανόνες) είναι ένα ετήσιο Pay Per View που διοργανώνεται από την εταιρεία επαγγελματικής πάλης WWE. Με την ονομασία αυτή, υπάρχει από το 2009. Εκτός από εκείνη την χρονιά που διεξήχθη τον Ιούνιο, διεξάγεται τέλη Απριλίου ή αρχές Μαΐου από το 2010 και έπειτα.
Γεώργιος Καλοσγούρος

Ο Γεώργιος Καλοσγούρος (Κέρκυρα 1853 – Γενεύη 1902) ήταν Έλληνας ποιητής.

Ανήκει στους Μετασολωμικούς ποιητές της Επτανησιακής Σχολής, οι οποίοι επηρεάσθηκαν σημαντικά από το πνεύμα του Δ. Σολωμού. Ανήκε στον κύκλο του Ι. Πολυλά, όπως και ο Στυλ. Χρυσομάλλης, Γ. Μαρτινέλης, Α. Μανούσος, Ν. Κογεβίνας, και δέχθηκαν τις απόψεις και επιδράσεις του Ι. Πολυλά για την υλοποίηση ενός φιλόδοξου έργου εμπλουτισμού της Επτανησιακής λογοτεχνίας με τις μεταφράσεις έργων της κλασσικής και της σύγχρονής τους Ευρωπαϊκής λογοτεχνίας.

Ο Γ. Καλοσγούρος γνώριζε ιταλικά, λατινικά, γαλλικά και αγγλικά. Το 1882 παντρεύτηκε την Αικατερίνη Μαρτινέλη. Ασχολήθηκε ιδιαίτερα με μεταφράσεις έργων της κλασσικής λογοτεχνίας («Προμηθέας δεσμώτης» του Αισχύλου, «Ειδύλλια» του Θεόκριτου), όπως και της ιταλικής λογοτεχνίας («Τάφοι», του Ούγου Φώσκολου, «Κόλασις» του Δάντη, «Σαούλ» του Αλφιέρι κ.λ.π.).

Ακόμη έγραψε: 
*Κριτική για την μετάφραση από τον Ι. Πολυλά του «Άμλετ» του Σαίξπηρ
*Κριτική για το θέατρο του Σίλερ
*Κριτική με τίτλο «Φιλολογική ανάγνωσις για τα μάτια της ψυχής» του Γρ. Παλαμά
*Μελέτες για τον Ι. Πολυλά και Γ. Μαρκορά.

Ακόμη μετέφρασε στα νέα ελληνικά όλα τα ιταλικά ποιήματα του Δ. Σολωμού και οι μεταφράσεις αυτές κυρίως τον ανέδειξαν σε πραγματικό καλλιτέχνη του λόγου.

Για την ποιότητα του έργου του και για τη μετάφραση των iταλικών ποιημάτων του Δ. Σολωμού, χαρακτηριστικά είναι όσα έγραψε ο Φώτος Πολίτης:

Ως τελειότερο έργο του θεωρείται η μετάφραση στη δημοτική γλώσσα της «Κόλασης» του Δάντη, που μέχρι και σήμερα είναι η καλύτερη. Είναι έργο που ανήκει στην Επτανησιακή Λογοτεχνία, αποδίδει άριστα τα νοήματα της «Κόλασης» του Δάντη και έχει το ίδιο μέτρο με το πρωτότυπο.

Αξίζει να σημειώσουμε ότι τόσο οι μεταφράσεις του όσο και οι αξιόλογες μελέτες, τα εισαγωγικά σημειώματα, τα προλεγόμενα και επιλεγόμενα στους ποιητές που μετέφραζε, του έδωσαν μια πολύ καλή θέση στη λογοτεχνία. Δημοτικιστής, ο Γ. Καλοσγούρος έγραψε και «Δοκίμιο» για τη γλώσσα, κατά το πρότυπο του Σολωμικού «Διαλόγου»:

Ο Γ. Καλοσγούρος απεβίωσε το 1902 στη Γενεύη της Ελβετίας από καρδιακή προσβολή σε ηλικία 49 ετών.
VW-Porsche 914

Η Porsche 914, γνωστή επίσης και ως VW-Porsche 914, ήταν ένα 2-θέσιο σπορ αυτοκίνητο, που αναπτύχθηκε από την Porsche και την Volkswagen και κατασκευάστηκε από κοινού, μεταξύ του 1969 και του 1976. Το αυτοκίνητο δημιουργήθηκε από μια συνεργασία μεταξύ της Porsche και της Volkswagen, που διήρκεσε τέσσερα χρόνια έως την πρώτη επίσημη παρουσίαση της 914, στο Σαλόνι Αυτοκινήτου της Φρανκφούρτης το 1969.

Η 914 ήταν ένα χαμηλό σπορ αυτοκίνητο με αναδιπλούμενη οροφή και τον κινητήρα στο κέντρο, ακριβώς μπροστά από τον πίσω άξονα, με το κιβώτιο ταχυτήτων πίσω. Η αναλογία βάρους ήταν 47% μπροστά και 53% πίσω, που ήταν αρκετά παρόμοια με την αναλογία βάρους στα σύγχρονα αυτοκίνητα της Φόρμουλα 1.

Συνολικά παρήχθησαν 118.978 αντίτυπα όλων των εκδόσεων της Porsche 914. Από αυτά, τα 115.646 έφεραν 4-κύλινδρο επίπεδο κινητήρα μπόξερ (H4) από το Volkswagen 411 και την ονομασία 914/4, και τα 3.332 έφεραν διαφορετικούς τύπους ενός επίπεδου 6-κύλινδρου κινητήρα μπόξερ (H6) από την Porsche και την ονομασία 914/6, ενώ κατασκευάστηκαν επίσης και δύο 8-κύλινδρα ειδικά πρωτότυπα. Αντικαταστάθηκε το 1976 από την Porsche 924.
Αλί Σαμπί

Η 'Αλί Σαμπί (αραβικά: صابح على, γαλλικά: Ali Sabieh) είναι η δεύτερη μεγαλύτερη πόλη του Τζιμπουτί. Είναι η πρωτεύουσα της Περιφέρειας Αλί Σαμπί. Έχει πληθυσμό 45.012 κατοίκων (2012).
SummerSlam

thumb|350px|right|Εικόνα από την διεξαγωγή του SummerSlam 2009

Το SummerSlam (ελλ.: καλοκαιρινός πάταγος) είναι μία ετήσια διοργάνωση πληρωμής ανά προβολή του WWE που διεξάγεται κάθε Αύγουστο, συνήθως μετά τις 15 του μήνα. Είναι μια από τις πιο ιστορικές διοργανώσεις της εταιρείας επαγγελματικής πάλης, καθώς υπάρχει από το 1988. Από πολλούς ονομάζεται 'το μεγαλύτερο γεγονός του καλοκαιριού για το WWE.
Περιφέρεια Αλί Σαμπί

Η Περιφέρεια Αλί Σαμπί (αραβικά: صابح على, γαλλικά: Ali Sabieh) είναι μια περιφέρεια του Τζιμπουτί. Έχει έκταση 2.200 τ.χλμ. και πληθυσμό 90.005 κατοίκων (2012). Πρωτεύουσα είναι η Αλί Σαμπί.
Δίας LVI

Ο Δίας LVI είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ, το 2011. Οι παρατηρήσεις που έγιναν από τις 27 Σεπτεμβρίου έως τις 28 Νοεμβρίου του 2011, ήταν συνολικά 13. Η φορά της περιφοράς του γύρω από τον Δία είναι αντίστροφη από αυτή της περιφοράς του Δία γύρω από τον Ήλιο. Η αρχική προσωρινή ονομασία που του είχε δοθεί ήταν S/2011 J 2.
Περιφέρεια Άρτα

Η Περιφέρεια Άρτα (αραβικά: أرتا, γαλλικά: Arta) είναι μια περιφέρεια του Τζιμπουτί. Έχει έκταση 1.800 τ.χλμ. και πληθυσμό 45.047 κατοίκων (2012). Πρωτεύουσα είναι η Άρτα.
S/2011 J 1

Ο S/2011 J 1, είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ, το 2011. Είναι ο δεύτερος δορυφόρος του Δία που ανακαλύφθηκε το έτος 2011. Οι παρατηρήσεις που έγιναν από τις 27 Σεπτεμβρίου έως τις 22 Οκτωβρίου του 2011, ήταν συνολικά 13. Η φορά της περιφοράς του γύρω από τον Δία είναι αντίστροφη από αυτή της περιφοράς του Δία γύρω από τον Ήλιο.
Πακάγια

thumb|250px|Έκρηξη του Πακάγια το 1976
Το Πακάγια είναι ενεργό σύνθετο ηφαίστειο στη Γουατεμάλα. Εξερράγη για πρώτη φορά πριν από 23.000 χρόνια περίπου και από την έλευση των Ισπανών στην Γουατεμάλα έχουν παρατηρηθεί 23 εκρήξεις. Έχει ύψος 2.552 μέτρα. Το Πακάγια ήταν ανεργό για περίπου ένα αιώνα μέχρι το 1965, οπότε και εξερράγη βιαίως, παραμένοντας ενεργό από τότε. Οι εκρήξεις του είναι συνήθως στρομπολικού τύπου, αλλά περιστασιακά έχει κάνει και πλινιακές εκρήξεις. Είναι σημαντικό τουριστικό αξιοθέατα της Γουατεμάλας και το πιο επισκευθέν ηφαίστειό της. Βρίσκεται 30 χιλιόμετρα νοτιοανατολικά της πρωτεύουσας, κοντά στη πόλη Αντίγουα. Η πιο πρόσφατη έκρηξή του συνέβη το Μάιο του 2010, ύστερα από ένα κενό 10 χρόνων στη δραστηριότητά του.
Money in the Bank

thumb|395px|Ένας αγώνας Money in the Bank

Το Money in the Bank (ελλ.: λεφτά στην τράπεζα) είναι ένα ετήσιο Pay Per View που διοργανώνεται από την εταιρεία επαγγελματικής πάλης WWE (είναι και είδος αγώνα πάλης). Ο μήνας που γίνεται συνήθως είναι ο Ιούλιος και υπάρχει από το 2010. Το είδος του αγώνα γινόταν από το 2005 ως το 2010 στην WrestleMania.
Θα βρεις το δάσκαλό σου

Το Θα βρεις το δάσκαλό σου είναι μια ελληνική κωμική - αισθηματική τηλεοπτική σειρά, με την Ευδοκία Ρουμελιώτη και τον Μάριο Αθανασίου. Γράφτηκε από τον Γιώργο Κρητικό και σκηνοθετήθηκε από την Πηνελόπη Κροντηροπούλου. Προβλήθηκε τις σεζόν 2005-2006 και 2006-2007 από τον τηλεοπτικό σταθμό ΑΝΤ1. Συνολικά προβλήθηκαν 80 επεισόδια, μοιρασμένα σε δύο κύκλους.
Αννομπόν

thumb|Η νήσος Αννομπόν.

Η νήσος Αννομπόν (ισπ.: "Annobón") είναι νησί του Ατλαντικού που ανήκει στην Ισημερινή Γουινέα. Έχει έκταση 17 τ. χλμ. και περίπου 5.000 κατοίκους. Μαζί με την νήσο Μπιόκο αποτελούν το νησιωτικό τμήμα της χώρας.
Δομιτιανός

Ο Τίτος Φλάβιος Δομιτιανός ("Titus Flavius Domitianus", 24 Οκτωβρίου 51 - 18 Σεπτεμβρίου 96) από το Γένος των Φλαβίων ήταν Ρωμαίος αυτοκράτορας από το 81 έως το 96. Ήταν ο μικρότερος αδελφός του Τίτου και γιος του Βεσπασιανού, των δύο προκάτοχών του στο θρόνο, και το τελευταίο μέλος της δυναστείας των Φλαβίων. Κατά τη διάρκεια της βασιλείας του, η αυταρχική του κυβέρνηση τον οδήγησε σε αιχμηρές συγκρούσεις με τη σύγκλητο, της οποίας οι εξουσίες μειώθηκαν δραστικά.

Μετά το θάνατο του αδελφού του, ο Δομιτιανός ανακηρύχθηκε αυτοκράτορας από την Πραιτοριανή Φρουρά. Τα νεανικά του χρόνια και τα πρώτα χρόνια της σταδιοδρομίας του, τα πέρασε σε μεγάλο βαθμό στη σκιά του αδελφού του, Τίτου, ο οποίος κέρδισε τη στρατιωτική του φήμη κατά τη διάρκεια του Πρώτου Ιουδαϊκού Πολέμου. Η κατάσταση αυτή συνεχίστηκε υπό την ηγεσία του πατέρα του, Βεσπασιανού, ο οποίος έγινε αυτοκράτορας το 69 μετά τον εμφύλιο πόλεμο, γνωστή ως η Χρονιά των Τεσσάρων Αυτοκρατόρων.

Μητέρα του ήταν η Φλαβία Δομιτίλα. Ο Δομιτιανός δεν έλαβε συστηματική παιδεία, καθώς από νεαρή ηλικία (18 ετών) έπαιξε σπουδαίο ρόλο στην κατάληψη της εξουσίας από τον πατέρα του (69 μ.Χ.). Η ανάρρησή του στο θρόνο το 81 μ.Χ. έγινε, μετά το θάνατο του αδελφού του Τίτου, σύμφωνα με τη διαθήκη του πατέρα του. 

Αμέσως ο Δομιτιανός φανέρωσε την πρόθεσή του να μετατρέψει το πολιτικό καθεστώς της Ρώμης σε απόλυτη μοναρχία. Συγκέντρωσε στο πρόσωπό του πολλά αξιώματα και τίτλους, διέθετε ακολουθία 24 ραβδούχων και, μετά τη νίκη του στο γερμανικό μέτωπο το 83 μ.Χ., συνήθιζε να παρουσιάζεται στη σύγκλητο με στολή θριαμβευτή.
Πλάκα κάνεις

Πλάκα κάνεις είναι ο τίτλος ελληνικής κωμικής, ψυχαγωγικής τηλεοπτικής εκπομπής όπου συντελούνται φάρσες σε ανυποψίαστους πολίτες (ή αλλιώς με την αγγλική έννοια prank show) και προβλήθηκε το 2011 από τον τηλεοπτικό σταθμό ANT1 με παρουσιαστές τον Σάββα Πούμπουρα και τον Δημήτρη Βλάχο. Οι φάρσες λαμβάνουν χώρα σε δημόσιους χώρους, όπως καφετέριες, εστιατόρια και μπαρ. Συνολικά προβλήθηκαν 18 επεισόδια, τα οποία αποτελούν τον πρώτο και δεύτερο κύκλο της σειράς. Το 2013 έκανε πρεμιέρα ο τρίτος κύκλος με την ονομασία "Πλάκα κάνεις: Hotel edition", στον οποίο οι φάρσες λάμβαναν χώρα σε ξενοδοχεία και συνολικά προβλήθηκαν 15 επεισόδια.
Ταντζουρά

Η Ταντζουρά (αραβικά: تجورة, γαλλικά: Tadjourah, Αφάρ: Tagórri) είναι η τρίτη μεγαλύτερη πόλη του Τζιμπουτί. Είναι η πρωτεύουσα της Περιφέρειας Ταντζουρά. Έχει πληθυσμό 22.193 κατοίκων (2012).
Περιφέρεια Ταντζουρά

Η Περιφέρεια Ταντζουρά (αραβικά: تجورة, γαλλικά: Tadjourah) είναι μια περιφέρεια του Τζιμπουτί. Έχει έκταση 7.100 τ.χλμ. και πληθυσμό 89.567 κατοίκων (2012). Πρωτεύουσα είναι η Ταντζουρά.
Βέζερσταντιον

Το Βέζερσταντιον (γερμ. "Weserstadion") είναι ένα ποδοσφαιρικό γήπεδο που βρίσκεται στην Βρέμη στο ομώνυμο ομόσπονδο κρατίδιο στην Γερμανία. Παλαιότερα ήταν γήπεδο πολλαπλών χρήσεων, σήμερα χρησιμοποιείται αποκλειστικά για αγώνες ποδοσφαίρου. Βρίσκεται στη βόρεια πλευρά του ποταμού Βέζερ, απ' όπου πηγάζει και η ονομασία " Βέζερσταντιον" και σε απόσταση μικρότερη του ενός χιλιομέτρου από το κέντρο της πόλης.

Αποτελεί έδρα της Βέρντερ Βρέμης που αγωνίζεται στην Μπουντεσλίγκα. Για το ποδόσφαιρο το γήπεδο διαθέτει χωρητικότητα 42.354 θέσεων, εκ των οποίων οι 30.623 είναι καθημένων, 10.100 ορθίων, 1.504 σε σουίτες και 127 θέσεις για ανάπηρους. Στη διάρκεια διεθνών αγώνων όλοι οι θεατές πρέπει να είναι καθισμένοι, συνεπώς η χωρητικότητα του γηπέδου "πέφτει" στις 37.441 θέσεις καθημένων. Για τις συναυλίες μπορεί να φιλοξενήσει κοινό μεγαλύτερο των 45.000 θεατών. Το Βέζερσταντιον διαθέτει αρκετούς χώρους VIP, ανάμεσά τους 70 σουίτες πολυτελείας, μια μεγάλη κερκίδα επισήμων 700 θέσεων και άλλες διευκολύνσεις.
Περιφέρεια Ομπόκ

Η Περιφέρεια Ομπόκ (αραβικά: أوبوك, γαλλικά: Obock) είναι μια περιφέρεια του Τζιμπουτί. Έχει έκταση 4.700 τ.χλμ. και πληθυσμό 40.128 κατοίκων (2012). Πρωτεύουσα είναι η Ομπόκ.
Θαλασσόκοσμος

To Cretaquarium - Θαλασσόκοσμος επίσημα ξεκίνησε τη λειτουργία του το Δεκέμβριο του 2005, στη περιοχή των Γουρνών στην Κρήτη, Ελλάδα, 15 χλμ. ανατολικά της πόλης του Ηρακλείου. Σε μια τοποθεσία που αποτελεί ένα μοναδικό πάρκο έρευνας, εκπαίδευσης, πολιτισμού και αναψυχής το οποίο σκοπό έχει να προωθεί και να διαχέει την γνώση για το θαλάσσιο περιβάλλον.

To Cretaquarium - Θαλασσόκοσμος επινοήθηκε από τους υπαλλήλους του πρώην Ινστιτούτου Θαλάσσιας Βιολογίας Κρήτης, είναι δηλαδή δημιούργημα του Ελληνικού Κέντρου Θαλασσίων Ερευνών και έτσι υποστηρίζεται από τη γνώση την εξειδίκευση και την καινοτομία που οι Έλληνες Επιστήμονες του Υδάτινου περιβάλλοντος έχουν αναπτύξει τα τελευταία 20 χρόνια. 
thumb|300px
Μπρούκλιν

Το Μπρούκλιν (Brooklyn) είναι ένα από τα πέντε γεωγραφικά διαμερίσματα της Νέας Υόρκης, με πληθυσμό περίπου 2,5 εκατομμύρια κατοίκους και έκταση 205 τετραγωνικών χιλιομέτρων. Είναι το πιο πυκνοκατοικημένο και το δεύτερο μεγαλύτερο διαμέρισμα στην περιοχή. Από το 1896, το Μπρούκλιν έχει τα ίδια όρια με τη κομητεία Κινγκς, η οποία είναι σήμερα η πιο πυκνοκατοικημένη κομητεία στην πολιτεία της Νέας Υόρκης και η δεύτερη πιο πυκνοκατοικημένη κομητεία στις Ηνωμένες Πολιτείες, μετά τη Κομητεία Νέας Υόρκης (Μανχάταν). Το Μπρούκλιν βρίσκεται στην δυτική πλευρά του Λονγκ Άιλαντ.

Το Μπρούκλιν ήταν μια ανεξάρτητη πόλη μέχρι και το 1898 όταν προσαρτήθηκε από τη Νέα Υόρκη. Συνεχίζει να διατηρεί μία ξεχωριστή κουλτούρα. Πολλές γειτονιές του Μπρούκλιν είναι εθνικοί θύλακες, όπου κυριαρχούν συγκεκριμένες εθνοφυλετικές ομάδες και πολιτισμοί. Επίσημα χρώματα του Μπρούκλιν είναι το μπλε και το χρυσό.
Αναστασία Τζάκου

Η Αναστασία Τζάκου (1928 – 19/12/2015) ήταν αρχιτέκτων, διπλωματούχος του Εθνικού Μετσόβιου Πολυτεχνείου, με μεταπτυχιακές σπουδές και πρακτική εξάσκηση στο Παρίσι. Είχε ακαδημαϊκό έργο και ασχολήθηκε συστηματικά με το ντιζάιν και το έπιπλο.
Hell in a Cell

Το Hell in a Cell (ελλ. κόλαση μέσα στο κελί) είναι είδος αγώνα επαγγελματικής πάλης, αλλά και ετήσιο Pay Per View που διοργανώνεται από την εταιρεία WWE και οφείλει το όνομά του στο συγκεκριμένο αγώνα.
Βυζαντινό Μουσείο Καστοριάς

Το Βυζαντινό Μουσείο Καστοριάς περιέχει μια από τις πλουσιότερες συλλογές βυζαντινών και μεταβυζαντινών εικόνων στην Ελλάδα που εκτίθεται σε μουσειακό χώρο του Υπουργείου Πολιτισμού. Η συλλογή του μουσείου αποτελείται από φορητές εικόνες από βυζαντινούς και μεταβυζαντινούς ναούς της πόλης της Καστοριάς, αποτοιχισμένες αγιογραφίες, αποσπασμένα παλαιοχριστιανικά ψηφιδωτά της Διοκλητανούπολης, αρχιτεκτονικά μέλη από τα πρωτοχριστιανικά χρόνια μέχρι την Οθωμανοκρατία, εκκλησιαστικά κειμήλια και ξυλόγλυπτα, ευρήματα από ανασκαφές από διάφορες ιστορικές περιόδους.
Ιωάννα Κοντούλη

Η Ιωάννα Κοντούλη είναι Ελληνίδα τοπογράφος μηχανικός, πολιτικός και διετέλεσε συν-επικεφαλής της προεκλογικής καμπάνιας στις εκλογές της 6ης Μαϊου και της 17ης Ιουνίου 2012 των Οικολόγων Πράσινων.
Πρότυπη βιβλιοθήκη

Μια Πρότυπη βιβλιοθήκη σε μια γλώσσα προγραμματισμού είναι μια βιβλιοθήκη συναρτήσεων η οποία είναι διαθέσιμη σε κάθε υλοποίηση της συγκεκριμένης γλώσσας. Σε κάποιες περιπτώσεις η βιβλιοθήκη περιγράφεται κατευθείαν στον ορισμό-περιγραφή της γλώσσας ενώ σε άλλες περιπτώσεις η πρότυπη βιβλιοθήκη περιγράφεται με μη επίσημο τρόπο από την προγραμματιστική κοινότητα.

Ανάλογα με την γλώσσα προγραμματισμού, μια πρότυπη βιβλιοθήκη μπορεί να περιέχει:
*Υπορουτίνες (subroutines)
*Ορισμούς μακροεντολών (macros)
*Γενικές μεταβλητές (global variables)
*Ορισμό κλάσεων (classes)
*Πρότυπα (templates)

Οι περισσότερες πρότυπες βιβλιοθήκες περιέχουν ορισμούς οι οποίοι μπορεί να είναι:
*Αλγόριθμους (όπως για παράδειγμα αλγόριθμους ταξινόμησης δεδομένων)
*Δομές δεδομένων (όπως δομές για λίστες, δένδρα ή πίνακες hash)
*Αλληλεπίδραση με την τοπική πλατφόρμα, όπως δια παράδειγμα κλήσεις συστήματος και κλήσεις εισόδου/εξόδου δεδομένων.
Κυβερνείο Αλ Χασακά

Το Κυβερνείο Αλ Χασακά (, συριακά: ܓܙܪܬܐ) είναι ένα κυβερνείο της Συρίας. Έχει έκταση 23.334 τ.χλμ. και πληθυσμό 1.477.000 κατοίκων (2010). Πρωτεύουσα είναι η Αλ Χασακά.
Κυβερνείο του Χαλεπίου

Το Κυβερνείο του Χαλεπίου (αραβικά: محافظة حلب) είναι ένα κυβερνείο της Συρίας. Έχει έκταση 18.482 τ.χλμ. και πληθυσμό 4.744.000 κατοίκων (2010). Πρωτεύουσα είναι το Χαλέπι.
Χίλο

Το Χίλο (αγγλικά: "Hilo") είναι η μεγαλύτερη πόλη του νησιού Χαβάη, καθώς και έδρα της Κομητείας Χαβάη, που ταυτίζεται με το νησί. Το 2010 το Χίλο είχε πληθυσμό 43.263 κατοίκους. Είναι το κύριο λιμάνι του νησιού και βρίσκεται στο βάθος του κόλπου του Χίλο, στο ανατολικό τμήμα του νησιού. Γεωλογικά, τα πετρώματα του εδάφους του Χίλο ανήκουν σε ηφαιστειακά αναβλήματα του Μάουνα Λόα και του Μάουνα Κέα. Λόγω της θέσης του τόσο στο βάθος ενός κόλπου με σχήμα χωνιού, όσο και στην πλαγιά του Μάουνα Λόα, το Χίλο κινδυνεύει από τσουνάμι και από ροές λάβας από το Μάουνα Λόα, όπως συνέβη το 1984.

Το Χίλο εξυπηρετείται από το διεθνές αεροδρόμιο του Χίλο. Επίσης στο Χίλο βρίσκεται το Πανεπιστήμιο της Χαβάης στο Χίλο και το κέντρο αστρονομίας της Χαβάης Ίμιλοα. Τον 20ό αιώνα το Χίλο ήταν το κύριο κέντρο εξαγωγής ζαχαρακόλαμου από το νησί, ενώ σήμερα είναι η έδρα μίας από τις μεγαλύτερες εταίριες παραγωγής καρύδιων μακαντέμια παγκοσμίως.
Πρωτάθλημα ποδοσφαίρου Ρωσίας 2011-12

Το Πρωτάθλημα ποδοσφαίρου Ρωσίας 2011-12 (ρωσικά: Чемпионат России по футболу 2011/2012) ήταν το 20ο Πρωτάθλημα Ρωσίας στην ιστορία του θεσμού. Διεξήχθη από τις 12 Μαρτίου 2011 μέχρι τις 22 Μαΐου του 2012. Πρωταθλήτρια αναδείχθηκε η Ζενίτ Αγίας Πετρούπολης.
Ζήτημα της Κοφίνου

Με την ονομασία Ζήτημα της Κοφίνου, ή Επιχειρήσεις της Κοφίνου, ή ακόμα και Φιάσκο της Κοφίνου, χαρακτηρίστηκαν τα γεγονότα που συνέβησαν μεταξύ Εθνικής Φρουράς και Τουρκοκυπρίων στο χωριό Κοφίνου (άλλοτε Άνω και Κάτω Κοφίνου), που αποτελούσε τουρκοκυπριακό θύλακα, της επαρχίας Λάρνακας της Κύπρου, τον Νοέμβριο του 1967. Τα γεγονότα αυτά είχαν ως αποτέλεσμα να σκοτωθούν 24 τουρκοκύπριοι και 1 ελληνοκύπριος, και χίλιοι περίπου να μείνουν άστεγοι. Η υπερβολική χρήση βίας μετέστρεψε την παγκόσμια κοινή γνώμη εναντίον των ελληνοκυπριακών θέσεων, ενώ οδήγησε την ελληνική μεραρχία, η οποία βρισκόταν μυστικά και παράνομα στην Κύπρο, να αποχωρήσει από το νησί.
Πρωταθλητές ποδοσφαίρου Βόρειου ομίλου ελληνικής Β΄ Εθνικής

Οι Πρωταθλητές ποδοσφαίρου Βόρειου ομίλου ελληνικής Β΄ Εθνικής είναι οι σύλλογοι οι οποίοι κατέκτησαν τον τίτλο της κατηγορίας και την άνοδό τους στην Α΄ Εθνική αγωνιζόμενοι στο Βόρειο όμιλο, κατά τη διάρκεια των ποδοσφαιρικών περιόδων που η Β΄ Εθνική διεξάγονταν σε δύο ομίλους (1967-68, 1968-69 και από 1975-76 έως και 1982-83). Πρόκειται για εννέα διαφορετικές ομάδες σε σύνολο δέκα διοργανώσεων, καθώς η Καβάλα κέρδισε δύο τίτλους πρωταθλητή. Πρωταθλητές Βορείου Ομίλου αναδείχθηκαν και τις δυο συνεχόμενες αγωνιστικές περιόδους 2013-14 και 2014-15 (κατά τις οποίες ίσχυσε ο θεσμός των δυο ομίλων) αλλά δεν κέρδισαν την απευθείας άνοδο στην Σούπερ Λιγκ, διότι ακολούθησαν αγώνες κατάταξης με συλλόγους του Νοτίου Ομίλου.
Αηθικισμός

Αηθικισμός είναι η άρνηση η διάψευση των βασικών ηθικών αρχών. Σε αντίθεση με τον αμοραλισμό, που αρνείται την ύπαρξη οποιωνδήποτε ηθικών αρχών, αξιών και ιδεωδών, ο αηθικισμός αρνείται μόνο τις εκάστοτε ισχύουσες ηθικές αξίες για χάρη άλλων, που τις θεωρεί υψηλότερες και ηθικότερες. Ετσι ο κύριος εκπρόσωπος του αηθικισμού ο Φρειδερίκος Βίλχελμ Νίτσε.
Ιησούς στην έρημο

Ο Ιησούς στην έρημο (ρωσ. «Христос в пустыне») είναι πίνακας του Ρώσου καλλιτέχνη Ιβάν Κραμσκόι με θέμα την διαμονή του Χριστού στην έρημο και τον πειρασμό που άντεξε.
Τάδε έφη Ζαρατούστρας

Το Τάδε έφη Ζαρατούστρας ή Έτσι μίλησε ο Ζαρατούστρα (γερμ. "Also sprach Zarathustra") είναι έργο του Γερμανού φιλόσοφου Νίτσε που θεωρείται ως το σημαντικότερο έργο του. Εκδόθηκε σε τέσσερα μέρη, από το 1883 ως στο 1885.
Χαλκ Χόγκαν

Ο Τέρι Τζιν Μπολέα ("Terry Gene Bollea", 11 Αυγούστου 1953), περισσότερο γνωστός με το ψευδώνυμο Χαλκ Χόγκαν ("Hulk Hogan"), είναι Αμερικανός βετεράνος παλαιστής, ηθοποιός και τηλεοπτικός πρωταγωνιστής (άλλοτε και μουσικός). Αυτή τη στιγμή έχει συμβόλαιο με την εταιρεία πάλης WWE.
Σαντίνο Μαρέλα

Ο Άντονι Καρέλι ("Anthony Carelli", 14 Μαρτίου 1974) είναι Καναδός πρώην παλαιστής που έχει συμβόλαιο με την εταιρεία WWE. Έχει ασχοληθεί επίσης με τις μεικτές πολεμικές τέχνες και το τζούντο. Περισσότερο γνωστός είναι με το ψευδώνυμο, Σαντίνο Μαρέλα.
Βασίλειο της Βαυαρίας

Το Βασίλειο της Βαυαρίας (γερμανικά:"Königreich Bayern") ήταν ένα Γερμανικό κράτος, που υπήρχε από το 1806 μέχρι το 1918. Ο Βαυαρός Εκλέκτορας Μαξιμιλιανός Δ' Ιωσήφ του Οίκου του Βίττελσμπαχ έγινε ο πρώτος Βασιλιάς της Βαυαρίας το 1806 ως Μαξιμιλιανός Α' Ιωσήφ. Η μοναρχία θα παρέμενε στα χέρια των Βίττελσμπαχ μέχρι τη διάλυση του βασιλείου το 1918. Το μεγαλύτερο μέρος των σύγχρονων συνόρων της Βαυαρίας ορίστηκαν μετά το 1814 με τη Συνθήκη των Παρισίων, με την οποία η Βαυαρία παρέδωσε το Τιρόλο και το Φόραρλμπεργκ στην Αυστριακή Αυτοκρατορία, ενώ έλαβε το Ασάφενμπουργκ και μέρη της Έσσης-Ντάρμστατ. Ως κράτος μέσα στην Γερμανική Αυτοκρατορία το βασίλειο ήταν δεύτερο σε μέγεθος, πίσω μόνο από το Βασίλειο της Πρωσίας. Από την ενοποίηση της Γερμανίας το 1871 η Βαυαρία παραμένει μέρος της Γερμανίας.
Κυβερνείο Αρ-Ράκκα

Το Κυβερνείο Αρ-Ράκκα (αραβικά: مُحافظة الرقة) είναι ένα από τα κυβερνεία της Συρίας. Έχει έκταση 19.616 τ.χλμ. και πληθυσμό 921.000 κατοίκων (2010). Πρωτεύουσα είναι η Αρ-Ράκκα.
Κυβερνείο Ας Σουγουαΐντα

Το Κυβερνείο Ας Σουγουαΐντα () είναι κυβερνείο της Συρίας. Έχει έκταση 5.550 τ.χλμ. και πληθυσμό 417.000 κατοίκων (2010). Πρωτεύουσα είναι η Ας Σουγουαΐντα.
Ας Σουγουαΐντα

Η Ας Σουγουαΐντα (αραβικά: السويداء) είναι η δωδέκατη μεγαλύτερη πόλη της Συρίας. Ανήκει στο Κυβερνείο Ας Σουγουαΐντα. Έχει πληθυσμό 73.461 κατοίκων (2004).
Κυβερνείο Κουνέιτρα

Το Κυβερνείο Κουνέιτρα () είναι ένα κυβερνείο της Συρίας. Έχει έκταση 1.200 τ.χλμ. και πληθυσμό 87.000 κατοίκων (2010). Πρωτεύουσα είναι η Κουνέιτρα.
Σάιρους Βανς

Ο Σάιρους Βανς ("Cyrus Roberts Vance", 27 Μαρτίου 1917 – 12 Ιανουαρίου 2002) ήταν Αμερικανός δικηγόρος και πολιτικός, ο οποίος διετέλε υπουργός Εξωτερικών και υφυπουργός Άμυνας.
Κυβερνείο της Λατάκειας

Το Κυβερνείο της Λατάκειας (αραβικά: مُحافظة اللاذقية) είναι ένα κυβερνείο της Συρίας. Έχει έκταση 2.297 τ.χλμ. και πληθυσμό 991.000 κατοίκων (2010). Πρωτεύουσα είναι η Λατάκεια.
Κοφίνου

Η Κοφίνου είναι κοινότητα της επαρχίας Λάρνακας στην Κύπρο.
Κυβερνείο Νταράα

Το Κυβερνείο Νταράα (αραβικά: مُحافظة درعا) είναι κυβερνείο της Συρίας. Έχει έκταση 3.730 τ.χλμ. και πληθυσμό 998.000 κατοίκων (2010). Πρωτεύουσα είναι η Νταράα.
Ριφ Ντιμάσκ

Το Κυβερνείο Ριφ Ντιμάσκ (αραβικά: محافظة ريف دمشق) είναι ένα κυβερνείο της Συρίας. Έχει έκταση 18.032 τ.χλμ. και πληθυσμό 2.744.000 κατοίκων (2010). Πρωτεύουσα είναι η Δαμασκός.
Κυβερνείο Ταρτούς

Το Κυβερνείο Ταρτούς () είναι ένα κυβερνείο της Συρίας. Έχει έκταση 1.892 τ.χλμ. και πληθυσμό 785.000 κατοίκων (2010). Πρωτεύουσα είναι η Ταρτούς.
Κυβερνείο Χομς

Το Κυβερνείο Χομς (αραβικά: مُحافظة حمص) είναι ένα κυβερνείο της Συρίας. Έχει έκταση 42.223 τ.χλμ. και πληθυσμό 1.763.000 κατοίκων (2010). Πρωτεύουσα είναι η Χομς.
Κυβερνείο Χάμα

Το Κυβερνείο Χάμα () είναι ένα κυβερνείο της Συρίας. Έχει έκταση 8.883 τ.χλμ. και πληθυσμό 1.593.000 κατοίκων (2010). Πρωτεύουσα είναι η Χάμα.
Χαράλαμπος Σφαέλλος

O Χαράλαμπος Σφαέλλος (Αλεξάνδρεια, 1914 - Αθήνα, Νοέμβριος 2004) ήταν Έλληνας αρχιτέκτονας, κύριος εκπρόσωπος του ελληνικού μοντερνισμού. Το όνομά του συνδέθηκε με τη δημιουργία του Ελληνικού Οργανισμού Τουρισμού, όπου εργάσθηκε ως τη δεκαετία του 1950 και το σχεδιασμό τως ξενοδοχείων "Ξενία".
PHP-GTK

μικρογραφία|δεξιά|200px|PHP-GTK λογότυπο.
Η PHP-GTK είναι ένας σύνδεσμος μεταξύ της γλώσσας σεναρίων PHP με το GTK+. Μέσω του PHP-GTK ένας προγραμματιστής στην γλώσσα PHP έχει πρόσβαση σε συναρτήσεις και κλάσεις με τις οποίες μπορεί να σχεδιάσει γραφικό περιβάλλον χρήστη χρησιμοποιώντας το GTK+.
Ιεράκιο

Το Ιεράκιο "(Hieracium)" είναι γένος Αγγειόσπερμων Δικοτυλήδονων φυτών το οποίο ανήκει στη τάξη Αστερώδη ή Σύνανδρα, στην οικογένεια Σύνθετα ("Compositae"). Το γένος περιλαμβάνει πολλά είδη (700 έως 1.000 και πλέον, σύμφωνα με ορισμένους ερευνητές, 200 σύμφωνα με άλλους) πολύμορφων,τριχωτών συνήθως, πολυετών ποωδών φυτών,τα οποία απαντούν στις εύκρατες περιοχές όλης της υδρογείου εκτός από την Αυστραλία. Συναντώνται στην Ευρώπη, δυτική Ασία, βορειοδυτική Αφρική και στην βόρεια Αμερική. Ο βλαστός, τα φύλλα, τα άνθη και ο καρπός καλύπτονται συνήθως από γκριζωπό ή λευκό χνούδι.
Μαλθουσιανή παγίδα

Η Μαλθουσιανή Παγίδα, που οφείλει το όνομά της στον καθηγητή της πολιτικής οικονομίας Τόμας Ρόμπερτ Μάλθους, είναι μια θεωρία που υπαινίσσεται ότι για το μεγαλύτερο μέρος της ανθρώπινης ιστορίας, το εισόδημα ήταν εν πολλοίς στάσιμο επειδή οι τεχνολογικές ανακαλύψεις και πρόοδοι συντέλεσαν μόνο στην αύξηση του πληθυσμού, παρά σε βελτιώσεις στο γενικό επίπεδο διαβίωσης. Είναι μόνο με την απαρχή της Βιομηχανικής επανάστασης γύρω στο 1800, που το εισόδημα ανά άτομο αυξάνεται δραματικά σε μερικές χώρες, και είναι αυτές που ξεφεύγουν από την παγίδα. Έχει αποδειχθεί θεωρητικά, εντούτοις, ότι η διαφυγή από την Μαλθουσιανή παγίδα μπορεί επίσης να δημιουργήσει σοβαρές πολιτικές ανακατατάξεις.
Νεώριο Σύρου

Το Νεώριο Σύρου είναι ναυπηγείο που λειτουργεί από το 1861 στο νησί της Σύρου με μεγάλη ιστορία στον τομέα των κατασκευών και των επισκευών. Είναι η μεγαλύτερη βιομηχανική μονάδα της Ερμούπολης και ένα από τα παλαιότερα μηχανουργεία της Ελλάδας.
Επαρχία Ανσονγκό

Η Επαρχία Ανσονγκό είναι μια επαρχία της Περιφέρειας Γκαό, Μαλί. Έχει έκταση 23.614 τ.χλμ. και πληθυσμό 132.205 κατοίκων (2009). Πρωτεύουσα είναι η Ανσονγκό.
Περιφέρεια Γκαό

H Περιφέρεια Γκαό (γαλλικά: Région de Gao, αραβικά: منطقة غاو) είναι μια Περιφέρεια του Μαλί. Έχει έκταση 170.452 τ.χλμ. και πληθυσμό 544.120 κατοίκων (2009). Πρωτεύουσα είναι το Γκαό.
Επαρχία Γκαό

Η Επαρχία Γκαό είναι μια επαρχία της Περιφέρειας Γκαό, Μαλί. Έχει έκταση 31.250 τ.χλμ. και πληθυσμό 239.853 κατοίκων (2009). Πρωτεύουσα είναι η Γκαό, πρωτεύουσα και όλης της περιφέρειας.
Μενακά

Η Μενακά είναι μια πόλη του Μαλί. Ανήκει στην Περιφέρεια Γκαό, στην Επαρχία Μενακά και στο Διαμέριμσα Μενακά. Έχει πληθυσμό 20.702 κατοίκων (2009).
Ο ασθενής σύζυγος

Ο ασθενής σύζυγος (ρωσ. «Больной муж») είναι πίνακας του Ρώσου καλλιτέχνη Βασίλι Μαξίμοφ με θέμα την κοινωνική καταπίεση.
Δειπνοσοφισταί

Οι Δειπνοσοφισταί είναι δεκαπεντάτομο έργο του αρχαίου Έλληνα Αθήναιου από την Ναυκρατίδα της Αιγύπτου. Σημαντικό έργο της Ελληνιστικής εποχής δίνει στοιχεία για την Ρώμη. Πρωταγωνιστές του είναι γραμματικοί, λεξικογράφοι, ρήτορες, σοφιστές, μουσικοί και άλλοι φιλόσοφοι. Στους "Δειπνοσοφιστές" ο Αθήναιος διηγείται στον φίλο του Τιμοκράτη όσα ειπώθηκαν σε ένα συμπόσιο που είχε παραθέσει ο πλουσιότατος και πολυμαθέστατος Ρωμαίος Λαρήνσιος. Το έργο χαρακτηριστικό εγχειρίδιο γαστρονομίας είναι ένας πανδέκτης εγκυκλοπαίδειας και μια σύνθεση από αλλεπάλληλες καταγραφές παραθεμάτων από εκατοντάδες συγγραφείς.
Υπάρχουν ακόμα και κείμενα για το κρασί, τα σύκα, τα μήλα, τα καρύδια κλπ.
Ρικ Φλερ

Ο Ρίτσαρντ Μόργκαν Φλίερ ("Richard Morgan "Ric" Fliehr", 25 Φεβρουαρίου 1949), περισσότερο γνωστός ως Ρικ Φλερ, είναι Αμερικάνος πρώην παλαιστής, ενώ για πολλούς θεωρείται ο κορυφαίος όλων των εποχών, σε μία καριέρα που διήρκεσε τέσσερις δεκαετίες. Είναι ο μόνος που έχει γίνει 2 φορές μέλος του Hall of Fame στο WWE.
Υπολογιστής ταμπλέτα

μικρογραφία|242x242εσ|Tablet
Υπολογιστής ταμπλέτα ή tablet είναι ένας φορητός υπολογιστής ή προσωπικός ψηφιακός βοηθός που είναι σε μέγεθος μεγαλύτερος από ένα κινητό τηλέφωνο, με ενσωματωμένη οθόνη αφής και κυρίως λειτουργεί αγγίζοντας την οθόνη αντί να χρησιμοποιεί ένα φυσικό πληκτρολόγιο. Χρησιμοποιεί συχνά την οθόνη σαν εικονικό πληκτρολόγιο, με μια παθητική γραφίδα η μια ψηφιακή πένα, βέβαια, οι γραφίδες είναι συνήθως για σημειώσεις και ζωγραφική.
Baku Crystal Hall

To Baku Crystal Hall είναι μία πολυ-λειτουργική αρένα στο Μπακού, Αζερμπαϊτζάν. Στις 8 Σεπτεμβρίου 2011 η,Azad TV International ανακοίνωσε ότι το Baku Crystal Hall ήταν ο χώρος διεξαγωγής του Διαγωνισμού Τραγουδιού της Eurovision 2012 κάτι το οποίο επιβεβαιώθηκε και στις 25 Ιανουαρίου 2012.
Μπουρέμ

Η Μπουρέμ είναι μια πόλη του Μαλί. Ανήκει στην Περιφέρεια Γκαό, στην Επαρχία Μπουρέμ και στο Διαμέριμσα Μπουρέμ. Έχει πληθυσμό 27.486 κατοίκων (2009).
Ώστιν Άρις

Ο Ντάνιελ Χίλι Σόλγουντ Τζ. (γεν. 15 Απριλίου 1978), είναι Αμερικάνος επαγγελματίας παλαιστής, που έχει συμβόλαιο με το TNA Wrestling και είναι γνωστότερος ως "Ώστιν Άρις".

Ο Άρις είναι γνωστός και για την πορεία του στο Ring of Honor , όπου και είναι ο μόνος που κράτησε δύο φορές το Παγκόσμιο Πρωτάθλημα της εταιρίας.
Μποντνάθ

right|300px|thumb|Στούπα Μποντνάθ: ύψος 36 μέτρα - πλάτος 100 μέτρα .
Το Μποντνάθ ή Μπαουντανάθ είναι μια από τις ιερότερες Βουδιστικές τοποθεσίες στο Κατμαντού στο Νεπάλ. Βρίσκεται σε προάστιο περίπου 7 χιλιόμετρα βορειοανατολικά από το κέντρο του Κατμαντού. Εκεί βρίσκεται μια από τις μεγαλύτερες βουδιστικές στούπες του Νεπάλ η οποία χρονολογείται από το 600 μ.Χ. Οι κοιλάδα του Κατμαντού μαζί με μνημεία της (με τη στούπα Μποντνάθ) συμπεριλαμβάνονται στο κατάλογο πολιτιστικής κληρονομιάς της UNESCO από το 1979 .

Σήμερα στην Μποντνάθ έχουν βρει καταφύγιο πρόσφυγες από το Θιβέτ μετά με την Κινέζικη εισβολή την δεκαετία του 50 . Από την δεκαετία του 90 το Μποντνάθ έχει μετατραπεί σε θρησκευτικό κέντρο Θιβετιανού Βουδισμού και στην περιοχή έχουν εγκατασταθεί 100.000 πρόσφυγες από το Θιβέτ .
Νάσος Βαγενάς

Ο Νάσος Βαγενάς (Δράμα, 8 Μαρτίου 1945), γιος του μεταφραστή Αχιλλέα Βαγενά και της Μάρθας Ιωακειμίδου, είναι Έλληνας ποιητής της Γενιάς του ’70, δοκιμιογράφος, κριτικός, μεταφραστής και πανεπιστημιακός
Total Nonstop Action Wrestling

Το Impact Wrestling είναι εταιρεία ψυχαγωγίας με αγώνες επαγγελματικής πάλης, με βάση το Τορόντο, στο Καναδά το οποίο ανήκει κατά πλειοψηφία στην εταιρεία Anthem Sports & Entertainment. Μαζί με το Ring of Honor, θεωρείται η δεύτερη μεγαλύτερη εταιρεία επαγγελματικής πάλης στην Αμερική μετά το WWE.

Iδρύθηκε απο τον Τζεφ Τζάρετ και τον Τζέρι Τζάρετ το 2002 και ήταν αρχικά γνωστή ως NWA: Total Nonstop Action (NWA-TNA) και συνδεόταν με το National Wrestling Alliance (NWA). Αποσύρθηκε από το NWA το 2004 και έγινε γνωστό ως Total Nonstop Action Wrestling (TNA) άλλα συνέχισε να χρησιμοποιεί το Παγκόσμιο Πρωτάθλημα Βαρέων Βαρών NWA και το Παγκόσμιο Ομαδικό Πρωτάθλημα NWA ως μέρος της συμφωνίας. Μετά τη λήξη της συμφωνίας το 2007, η εταιρεία δημιούργησε τα δικά της Παγκόσμιο Πρωτάθλημα Βαρέων Βαρών TNA και το Παγκόσμιο Ομαδικό Πρωτάθλημα TNA. Όταν η εταιρεία αγοράστηκε από την Anthem Sports & Entertainment στις αρχές του 2017 έγινε γνωστό απλά ως Impact Wrestling μετά την κύρια τηλεοπτική τους σειρά μέχρι αργότερα αυτού του έτους όταν απέκτησε το αρχικό Global Force Wrestling που επίσης ιδρύθηκε απο το Τζεφ Τζάρετ, και πήρε το όνομα GFW.
Αρ Τρουθ

Ο Ρόνι (ή Ρον) Άαρον Κίλινγκς, γεννημένος 19 Ιανουαρίου 1972, είναι Αμερικανός επαγγελματίας παλαιστής και τραγουδιστής μουσικής ραπ. Στα ρινγκ έχει χρησιμοποιήσει πολλά ονόματα, ενώ πιο πρόσφατα χρησιμοποιεί το Αρ Τρουθ (R-Truth). Είναι δεσμευμένος με συμβόλαιο, με την εταιρεία επαγγελματικής πάλης WWE.
Ούλτιμεϊτ Γουόριορ

Ο Τζέιμς Γουόριορ (γεννημένος ως Τζέιμς Μπράιαν Χέλγουϊγκ, "James Brian Hellwig", 16 Ιουνίου 1959 - 8 Απριλίου 2014) ήταν Αμερικανός παλαιστής, γνωστός στα ρινγκ ως Ούλτιμεϊτ Γουόριορ. Ήταν γνωστός για το πέρασμά του από την εταιρεία πάλης WWE από το 1987 ως το 1996.

Ο Γουόριορ ήταν ένας απο τους θρυλικούς παλαιστές του WWE, το οποίο τον χαρακτήρισε ως ένα απο τους πιο σωματικά εντυπωσιακούς και με έντονο χαρακτήρα παλαιστές.
Βαλκανικό Κύπελλο Εθνών Ποδοσφαίρου

Το Βαλκανικό Κύπελλο Εθνών Ποδοσφαίρου υπήρξε μια ετήσια διεθνής ποδοσφαιρική διοργάνωση με μεγάλη αίγλη, που διεξαγόταν την προπολεμική περίοδο από το 1929 ως το 1936. Μεταπολεμικά έγινε δυο φορές προσπάθεια να συνεχιστεί, μία την περίοδο 1946-1948 και άλλη μία πολλές δεκαετίες αργότερα, την περίοδο 1973-1980, χωρίς ιδιαίτερη επιτυχία. Συνολικά έγιναν 11 διοργανώσεις ενώ άλλη μία ξεκίνησε χωρίς να ολοκληρωθεί. Πολυνίκης υπήρξε η Ρουμανία με τέσσερις κατακτήσεις. Η μοναδική χώρα που μετείχε και στις 12 διοργανώσεις ήταν η Βουλγαρία.
Μουντιαλίτο 1980

Το Μουντιαλίτο 1980 ("Μικρό Παγκόσμιο Κύπελλο") ή Χρυσό Κύπελλο των Πρωταθλητών Κόσμου ("Copa de Oro de Campeones Mundiales"), όπως ήταν η επίσημη ονομασία του, ήταν μια διεθνής ποδοσφαιρική διοργάνωση που διεξήχθη στην Ουρουγουάη με την ευκαιρία του εορτασμού των 50 ετών από το πρώτο Παγκόσμιο Κύπελλο Ποδοσφαίρου του 1930, το οποίο είχε διεξαχθεί στην Ουρουγουάη, η οποία ήταν και η πρώτη νικήτρια. Όλοι οι αγώνες έγιναν στο Μοντεβίδεο, στο Estadio Centenario, από τις 30 Δεκεμβρίου 1980 ως τις 10 Ιανουαρίου 1981 με τη συμμετοχή των έξι χωρών που είχαν κατακτήσει ως τότε το παγκόσμιο κύπελλο. Η διοργάνωση είχε την ανεπίσημη έγκριση της FIFA και νικήτρια αναδείχθηκε η Ουρουγουάη. Το Μουντιαλίτο, όπως και το Έπαθλο Αρτέμιο Φράνκι, θεωρούνται πρόδρομες διοργανώσεις του Κονφεντερέισον Καπ.
Αλέξανδρος Νέγρης

Ο Αλέξανδρος Νέγρης ήταν Έλληνας στρατιωτικός και μετέπειτα λόγιος του 19ου αιώνα, καθηγητής πανεπιστημίου της ελληνικής γλώσσας στο Χάρβαρντ και στο Εδιμβούργο.
Ζακ Βεντούρα

Ο Ζακ Βεντούρα του Σαµουήλ (1899-1944) ήταν εβραϊκής καταγωγής, δηµοσιογράφος και πολιτικός. Διετέλεσε στέλεχος του ΣΕΚΕ, γραµµατέας της ΟΚΝΕ και βουλευτής Θεσσαλονίκης του ΚΚΕ το 1926 με το Ενιαίο Μέτωπο Εργατών Αγροτών & Προσφύγων. Υπερασπίστηκε τα δικαιώματα της Εβραϊκής κοινότητας. Εξαιτίας της καταγωγής του συνελήφθη από τους Γερμανούς και στάλθηκε στο στρατόπεδο συγκέντρωσης Άουσβιτς όπου και εξοντώθηκε στο Ολοκαύτωμα.
Περιφέρεια Κιντάλ

H Περιφέρεια Κιντάλ (γαλλικά: Région de Kidal , αραβικά: منطقة كيدال) είναι μια Περιφέρεια του Μαλί. Έχει έκταση 151.430 τ.χλμ. και πληθυσμό 67.638 κατοίκων (2009). Πρωτεύουσα είναι το Κιντάλ.
Αμπεϊμπαρά

Η Αμπεϊμπαρά είναι μια πόλη του Μαλί. Ανήκει στην Περιφέρεια Κιντάλ, στην Επαρχία Αμπεϊμπαρά και στο Διαμέριμσα Αμπεϊμπαρά. Έχει πληθυσμό 4.585 κατοίκων (2009). Από τον Απρίλιο του 2012 ανήκει στο μη αναγνωρισμένο κράτος του Αζαγουάντ.
Επαρχία Αμπεϊμπαρά

Η Επαρχία Αμπεϊμπαρά είναι μια επαρχία της Περιφέρειας Κιντάλ, Μαλί. Έχει έκταση 23.750 τ.χλμ. και πληθυσμό 10.286 κατοίκων (2009). Πρωτεύουσα είναι η Αμπεϊμπαρά.
Αντρέ ο Γίγαντας

thumb|350px|right|Ο Αντρέ κλοτσά τον αντίπαλό του.

Ο Αντρέ Ρενέ Ρουσιμόφ ("André René Roussimoff", 19 Μαΐου 1946 - 27 Ιανουαρίου 1993), περισσότερο γνωστός ως Αντρέ ο Γίγαντας, ήταν Γάλλος επαγγελματίας παλαιστής, αλλά και ηθοποιός. Ο Αντρέ έπασχε από Μεγαλακρία και σε αυτό οφείλεται το μέγεθός του, για το οποίο πήρε τον χαρακτηρισμό από τους φιλάθλους της πάλης, ως το 'Όγδοο θαύμα του κόσμου'.
Επαρχία Κιντάλ

Η Επαρχία Κιντάλ είναι μια επαρχία της Περιφέρειας Κιντάλ, Μαλί. Έχει έκταση 21.353 τ.χλμ. και πληθυσμό 33.087 κατοίκων (2009). Πρωτεύουσα είναι η Κιντάλ, πρωτεύουσα όλης της περιφέρειας.
Επαρχία Τιν-Εσσακό

Η Επαρχία Τιν-Εσσακό είναι μια επαρχία της Περιφέρειας Κιντάλ, Μαλί. Έχει έκταση 767.327 τ.χλμ. και πληθυσμό 7.976 κατοίκων (2009). Πρωτεύουσα είναι η Τιν-Εσσακό.
Επαρχία Τεσσαλίτ

Η Επαρχία Τεσσαλίτ είναι μια επαρχία της Περιφέρειας Κιντάλ, Μαλί. Έχει έκταση 39.000 τ.χλμ. και πληθυσμό 16.289 κατοίκων (2009). Πρωτεύουσα είναι η Τεσσαλίτ.
Τιν-Εσσακό

Η Τιν-Εσσακό είναι μια πόλη του Μαλί. Ανήκει στην Περιφέρεια Κιντάλ, στην Επαρχία Τιν-Εσσακό και στο Διαμέριμσα Τιν-Εσσακό. Έχει πληθυσμό 2.595 κατοίκων (2009). Από τον Απρίλιο του 2012 ανήκει στο μη αναγνωρισμένο κράτος του Αζαγουάντ.
Μιχαλίτσι Ιωαννίνων

Το Μιχαλίτσι Ιωαννίνων είναι ορεινό χωριό του δήμου βορείων Τζουμέρκων της περιφέρειας Ιωαννίνων και απέχει σαράντα χιλιόμετρα από την πόλη των Ιωαννίνων.
Παναγιώτης Α. Μιχελής

Ο Παναγιώτης Α. Μιχελής (1903-1969) ήταν Έλληνας αρχιτέκτονας.
Δημήτρης Φατούρος

Ο Δημήτρης Φατούρος (1928-2020 ) ήταν Έλληνας αρχιτέκτονας, ζωγράφος, πανεπιστημιακός και συγγραφέας. Διετέλεσε πρύτανης του Αριστοτελείου Πανεπιστημίου Θεσσαλονίκης (ΑΠΘ) από το 1983 έως το 1988, και εξωκοινοβουλευτικός υπουργός Εθνικής Παιδείας και Θρησκευμάτων στην τελευταία κυβέρνηση του Ανδρέα Παπανδρέου από τον Οκτώβριο του 1993 έως τον Ιούλιο του 1994. Το 1990 ήταν υποψήφιος δήμαρχος Θεσσαλονίκης με την στήριξη τόσο του ΠΑΣΟΚ όσο και της Αριστεράς, αλλά έχασε για ελάχιστες ψήφους από τον Ντίνο Κοσμόπουλο.
Γερουσία του Ιλινόι

Η Γερουσία του Ιλινόι είναι η άνω βουλή της Γενικής Συνέλευσης του Ιλινόι, ο νομοθετικός κλάδος της κυβέρνησης της πολιτείας του Ιλινόι στις Ηνωμένες Πολιτείες. Το σώμα δημιουργήθηκε από το πρώτο πολιτειακό σύνταγμα που υιοθετήθηκε το 1818. Η Γερουσία του Ιλινόι αποτελείται από 59 γερουσιαστές από ατομικές βουλευτικές περιφέρειες που καθορίζονται από τον πληθυσμό. Υπό το Σύνταγμα του Ιλινόι του 1970, οι γερουσιαστές διαιρούνται σε τρεις ομάδες, και κάθε ομάδα έχει μια διετή θητεία σε ένα διαφορετικό μέρος της δεκαετίας μεταξύ των απογραφών, με το υπόλοιπο της δεκαετίας να καταλαμβάνεται από δύο τετραετείς θητείες. Ανάλογα με το έτος της εκλογής, περίπου το ένα τρίτο, τα δύο τρίτα, ή όλη η Γερουσία μπορεί να ανανεωθεί. Αντιθέτως, η Βουλή των Αντιπροσώπων του Ιλινόι αποτελείται από 118 μέλη με όλα τα μέλη της να εκλέγονται για διετείς θητείες. οι περιφέρειες της Βουλής δημιουργούνται με διαίρεση κάθε περιφέρειας της Γερουσίας στο μισό.

Η Γερουσία του Ιλινόι συνέρχεται στο Πολιτειακό Καπιτώλιο του Ιλινόι στο Σπρίνγκφηλντ, Ιλινόι. Η πρώτη επίσημη εργάσιμη ημέρα του είναι η δεύτερη Τετάρτη του Ιανουαρίου κάθε έτους. Τα βασικά του καθήκοντα είναι να μετατρέπει νομοσχέδια σε νόμους, να εγκρίνει τον πολιτειακό προϋπολογισμό, να επιβεβαιώνει διορισμούς σε πολιτειακά υπουργεία και υπηρεσίες, να ενεργεί σε ομοσπονδιακές συνταγματικές τροποποιήσεις και να προτείνει συνταγματικές τροποποιήσεις για το Ιλινόι. Έχει είσης την εξουσία να υπερβεί αρνησικυρίες (βέτο) μέσω πλειοψηφικής έγκρισης τριών πέμπτων. Η Γερουσία του Ιλινόι εκδικάζει παραπομπές που κάνει η Βουλή των Αντιπροσώπων, και μπορεί να καταδικάσει παραπεμπόμενους αξιωματούχους με έγκριση δύο τρίτων.

Η ψηφοφορία στη Γερουσία του Ιλινόι γίνεται από τα μέλη πιέζοντας ένα από τρία κουμπιά. Αντίθετα με τις περισσότερες πολιτείες, η Γερουσάι του Ιλινόι επιτρέπει στα μέλη να ψηφίσουν ναι, όχι, ή παρών/παρούσα. Χρειάζονται 30 θετικές ψήφοι για να περάσει νομοθεσία κατά την διάρκεια της τελικής πράξης. Ο αριθμός των αρνητικών ψήφων δεν επηρεάζει. Ούτως η χρήση της ψήφου δήλωσης παρουσίας έχει το ίδιο αποτέλεσμα με το να ψηφίσει κάποιος όχι.

Το Δημοκρατικό Κόμμα του Ιλινόι τρεχόντως έχει την πλειοψηφία στη Γερουσία του Ιλινόι.
Περιφέρεια Τομπουκτού

H Περιφέρεια Τομπουκτού (γαλλικά: Région de Tombouctou, αραβικά: منطقة تمبكتو) είναι μια Περιφέρεια του Μαλί. Έχει έκταση 496.611 τ.χλμ. και πληθυσμό 681.691 κατοίκων (2009). Πρωτεύουσα είναι το Τομπουκτού.
Γκουντάμ

Η Γκουντάμ είναι μια πόλη του Μαλί. Ανήκει στην Περιφέρεια Τομπουκτού, στην Επαρχία Γκουντάμ και στο Διαμέριμσα Γκουντάμ. Έχει πληθυσμό 16.253 κατοίκων (2009).